Sørfjorden (Indre Fosen)

Sørfjorden er en fjordarm av Stjørnfjorden i Indre Fosen kommune i Trøndelag. Fjorden er 6 kilometer lang, og har innløp mellom Holsundet i nordvest og Tøndervik i sørøst. Råkvåghalvøya strekker seg sørvestover i de indre delene av Stjørnfjorden og deler den i to, Sørfjorden i sør og Nordfjorden på motsatt side.

Bosetningene Husbysjøen og Mælan ligger ved de indre delene av den nordøstliggående fjorden, og utgjør sammen med andre bosetninger det noe større tettstedet og tidligere kommunesenteret i Stjørna kommune, Sørfjorden, hvis poststed fortsatt er Husbysjøen på grunn av at det tidligere postkontoret hadde sin beliggenhet i denne delen av tettstedet.

Fv 718 går langs sørsiden av fjorden, mens Fv 133 går langs nordsiden i den indre delen av fjorden.

Referanser 

Fjorder i Indre Fosen
Trondheimsfjorden